Formula E -kausi 2023–2024
Tallit ja kuljettajat

| Talli | Voimansiirto | Nro | Kuljettajat | Kilpailut |
| --- | --- | --- | --- | --- |
|  ABT CUPRA Formula E Team | Mahindra M10Electro | 11 |  Lucas di Grassi | Kaikki |
|  ABT CUPRA Formula E Team | Mahindra M10Electro | 51 |  Nico Müller | 1–8, 11–16 |
|  ABT CUPRA Formula E Team | Mahindra M10Electro | 51 |  Kelvin van der Linde | 9–10 |
|  Andretti Formula E | Porsche 99X Electric | 1 |  Jake Dennis | Kaikki |
|  Andretti Formula E | Porsche 99X Electric | 17 |  Norman Nato | Kaikki |
|  DS Penske | DS E-TENSE FE23 | 2 |  Stoffel Vandoorne | Kaikki |
|  DS Penske | DS E-TENSE FE23 | 25 |  Jean-Éric Vergne | Kaikki |
|  Envision Racing | Jaguar I-Type 6 | 16 |  Sébastien Buemi | 1–8, 11–16 |
|  Envision Racing | Jaguar I-Type 6 | 16 |  Paul Aron | 9–10 |
|  Envision Racing | Jaguar I-Type 6 | 4 |  Robin Frijns | 1–8, 11–16 |
|  Envision Racing | Jaguar I-Type 6 | 4 |  Joel Eriksson | 9–10 |
|  ERT Formula E Team | ERT X24 | 3 |  Sérgio Sette Câmara | Kaikki |
|  ERT Formula E Team | ERT X24 | 33 |  Dan Ticktum | Kaikki |
|  Jaguar TCS Racing | Jaguar I-Type 6 | 37 |  Nick Cassidy | Kaikki |
|  Jaguar TCS Racing | Jaguar I-Type 6 | 9 |  Mitch Evans | Kaikki |
|  Mahindra Racing | Mahindra M10Electro | 21 |  Nyck de Vries | 1–8, 11–16 |
|  Mahindra Racing | Mahindra M10Electro | 21 |  Jordan King | 9–10 |
|  Mahindra Racing | Mahindra M10Electro | 48 |  Edoardo Mortara | Kaikki |
|  Maserati MSG Racing | Maserati Tipo Folgore | 18 |  Jehan Daruvala | Kaikki |
|  Maserati MSG Racing | Maserati Tipo Folgore | 7 |  Maximilian Günther | Kaikki |
|  NEOM McLaren Formula E Team | Nissan e-4ORCE 04 | 8 |  Sam Bird | 1–8, 11–16 |
|  NEOM McLaren Formula E Team | Nissan e-4ORCE 04 | 8 |  Taylor Barnard | 8–10 |
|  NEOM McLaren Formula E Team | Nissan e-4ORCE 04 | 5 |  Jake Hughes | Kaikki |
|  Nissan Formula E Team | Nissan e-4ORCE 04 | 23 |  Sacha Fenestraz | Kaikki |
|  Nissan Formula E Team | Nissan e-4ORCE 04 | 22 |  Oliver Rowland | 1–12, 15–16 |
|  Nissan Formula E Team | Nissan e-4ORCE 04 | 22 |  Caio Collet | 13–14 |
|  TAG Heuer Porsche Formula E Team | Porsche 99X Electric | 13 |  António Félix da Costa | Kaikki |
|  TAG Heuer Porsche Formula E Team | Porsche 99X Electric | 94 |  Pascal Wehrlein | Kaikki |
Syyskuun 2023 lopussa Abt Cupra tiedotti, että Nico Müllerin tallikaveriksi tulee Lucas di Grassi. Brasilialainen di Grassi oli ajanut Abt’lla seitsemän vuotta, kunnes siirtyi Venturi Racingiin. Edellisellä kaudella di Grassi ajoi Mahindralla, jonka voimansiirtoa Abt Cupra käyttää.
Andretti Autosport oli vuonna 2021 tehnyt kaudesta 2023–2024 sopimuksen Jake Dennisin kanssa. Syyskuussa Andretti tiedotti päättäneensä yhteistyön nimisponsori Avalanchen kanssa, ja tallin nimeksi tuli Andretti Formula E. André Lotterer ilmoitti lopettavansa uransa Formula E:ssä eikä jatkanut Andretin kuljettajana. Lotterin tilalle Andretti palkkasi edellisellä kaudella Nissanilla ajaneen Norman Naton.
DS Pensken kuljettajina jatkoivat sarjan maailmanmestarit Jean-Éric Vergne ja Stoffel Vandoorne.
Envision Racing oli tehnyt Sébastien Buemin kanssa kaksivuotisen sopimuksen vuonna 2022, joka kattoi kaudet 2022–2023 ja 2023–2024. Buemin tallikaveriksi tuli Nick Cassidyn sijaan Robin Frijns, joka palasi talliin ajettuaan edellisen kauden Abt Cupralta.
Edellisen kauden viimeisen kilpailun aikana Jaguar vahvisti, ettei britti Sam Bird jatka tallissa. Heti edellisen kauden päätyttyä Mitch Evans teki tallin kanssa monivuotisen jatkosopimuksen. Uusi sopimus oli historiallinen, sillä Evansin ja Jaguarin yhteistyö on sarjan pitkäikäisin. Evansin tallikaveriksi palkattiin edellisellä kaudella Envision Racingillä ajanut Nick Cassidy.
Sveitsiläinen Edoardo Mortara ja alankomaalainen Nyck de Vries solmivat Mahindra Racingin kanssa monivuotiset sopimukset syyskuussa 2023. Mortara oli ajanut edellisen kauden Maseratilla, ja de Vries oli sarjan maailmanmestari kaudelta 2020–2021. Hän palasi sarjaan välivuoden jälkeen, ajettuaan Formula 1 -sarjassa.
Maserati MSG Racingilla oli sopimus Edoardo Mortaran kanssa. Syyskuussa talli julkaisi lehdistötiedotteen, jossa ilmoitti Mortaran sopimuksen purkamisesta. Tiedotteessa ei kerrottu syytä sopimuksen purkamiselle. Tallin toisena kuljettajan jatkoi saksalainen Maximilian Günther. Mortaran tilalle talli palkkasi intialaisen Jehan Daruvalan, jolla ei ollut aiempaa kilpailukokemusta Formulta E:stä. Edellisellä kaudella Daruvala oli ajanut kahdessa tulokaskuljettajien testeissä Maseratin autolla.
McLaren tiedotti 22. elokuuta, että Jake Hughes jatkaa tallin kuljettajana. Samalla hänen tallikaverikseen tiedotettiin René Rastin sijaan Sam Bird. Bird loukkaantui kesken Monacon osakilpailun, ja hänen tilallaan kilpailussa ajoi britti Taylor Barnard. Barnard tuuraa toistaiseksi Birdia, kun hän toipuu leikkaushoitoa vaatineesta vammastaan.
NIO333 vahvisti syyskuussa, että Sérgio Sette Câmara ja Dan Ticktum jatkavat tallin kuljettajina. Marraskuussa talli lopetti yhteistyön kiinalaisen autovalmistajan NIO:n kanssa ja tallin nimeksi muuttui ERT Formula E.
Nissan tiedotti 30. elokuuta, että Sacha Fenestraz jatkaa tallissa. Hänen tallikaveriksi tuli Norman Naton sijaan britti Oliver Rowland. Edellisellä kaudella Rowland oli ajanut Mahindra Racingillä, mutta hän purki sopimuksensa yhteisymmärryksessä kesken kauden. Rowland oli ajanut Nissan e.damsilla vuodet 2017–2021. Nato siirtyi Andretille.
Porschen kuljettajina jatkoivat edellisellä kaudella ajeneet António Félix da Costa ja Pascal Wehrlein.